CELEX: 62015TN0252
Language: hr
Date: 2015-05-21 00:00:00
Title: Predmet T-252/15: Tužba podnesena 21. svibnja 2015. – Ferrovial i dr. protiv Komisije

27.7.2015   
            
            
               HR
            
            
               Službeni list Europske unije
            
            
               C 245/35
            
         Tužba podnesena 21. svibnja 2015. – Ferrovial i dr. protiv Komisije
   (Predmet T-252/15)
   (2015/C 245/41)
   Jezik postupka: španjolski
   
      Stranke
   
   
      Tužitelji: Ferrovial, SA (Madrid, Španjolska), Ferrovial Servicios, SA (Madrid, Španjolska), Amey UK plc (Oxford, Ujedinjena Kraljevina) (zastupnici: M. Muñoz Pérez i M. Linares Gil, odvjetnici)
   
      Tuženik: Europska komisija
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               poništi odluku Europske komisije od 15. listopada 2014., u predmetu br. C (2014) 7280 u vezi s državnom potporom SA 35550 (13/C) (ex 13/NN) (ex 12/CP) koju provodi Španjolska;
            
         
               —
            
            
               podredno, poništi članak 4. stavak 2. navedene odluke, i
            
         
               —
            
            
               Europskoj komisiji naloži snošenje troškova.
            
         
      Tužbeni razlozi i glavni argumenti
   
   Pobijana odluka u ovom postupku ista je kao i ona u predmetima T-826/14, Španjolska/Komisija i T-12/15, Banco de Santander i Santusa/Komisija.
   U prilog osnovanosti tužbe tužitelj ističe pet tužbenih razloga.
   
               1.
            
            
               Prvi tužbeni razlog, koji se temelji na povredi članka 296. UFEU-a zbog nepostojanja obrazloženja.
            
         
               2.
            
            
               Drugi tužbeni razlog, koji se temelji na povredi članka 107. stavka 1. UFEU-a, s obzirom na to da, prema mišljenju tužitelja, ispitana mjera ne ispunjava elemente koji su svojstveni pojmu državne potpore.
            
         
               3.
            
            
               Treći tužbeni razlog koji se temelji na povredi članka 108. stavka 3. UFEU-a, članka 1. točke (c) Uredbe Vijeća (EZ) br. 659/1999 od 22. ožujka 1999. o utvrđivanju detaljnih pravila primjene članka 93. Ugovora o EZ-u, kao i na povredi članka 4. stavka 1. Uredbe (EZ) br. 794/2004 o provedbi Uredbe Vijeća (EZ) br. 659/1999, s obzirom na to da ispitana mjera ne predstavlja novu, nezakonitu i nespojivu potporu.
            
         
               4.
            
            
               Četvrti tužbeni razlog, koji se temelji na povredi članka 4. stavka 2. treće odluke zbog povrede članka 14. stavka 1. Uredbe br. 659/1999 time što rješenje o povratu potpore nije ograničeno na isti način na koji je to bilo u prve dvije odluke (stjecanja izvršena prije 21. prosinca 2007.).
            
         
               5.
            
            
               Peti tužbeni razlog, koji se temelji na ništavosti članka 4. treće odluke (rješenje o povratu potpore) zbog povrede članka 14. stavka 1. Uredbe br. 659/1999 time što iz rješenja o povratu potpore nisu isključene neizravne transakcije izvršene prije 10. ožujka 2005.